**Ministru kabineta noteikumu “Grozījumi Ministru kabineta 2014. gada 6. maija noteikumos Nr. 237 "Valsts vērtspapīru izlaišanas noteikumi"” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 6. maija noteikumu Nr. 237 “Valsts vērtspapīru izlaišanas noteikumi” (turpmāk – Noteikumi) grozījumu mērķis ir veicināt Likuma par budžetu un finanšu vadību 35. panta trešās daļas īstenošanu, t.i. vērtspapīru emisiju organizēšanu, novēršot, ka Noteikumus maldīgi varētu attiecināt ne tikai uz vērtspapīru izlaišanu un apgrozību Latvijas Republikā, kā arī ļaus efektīvāk organizēt krājobligāciju publiskā piedāvājuma sagatavošanas procesu Valsts kasē. Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Noteikumu paplašinātas piemērošanas novēršana.

Kopš Latvijā pēc neatkarības atjaunošanas pastāv regulējums valsts vērtspapīru izlaišanai, šis regulējums pēctecīgi ticis attiecināts un īstenots tikai valsts iekšējā aizņēmuma vērtspapīru izlaišanai.Konkrēto vēsturisko attīstību ilustrē Ministru kabineta 1993. gada 30. novembra noteikumi Nr. 22 “Par Latvijas valsts iekšējā aizņēmuma realizāciju”, kas bija izdoti saskaņā ar gadskārtējā valsts budžeta likumā ietverto pilnvarojumu. Vēlākā laikposmā pastāvēja Finanšu ministrijas apstiprināti normatīvie akti, kurus, ievērojot Valsts pārvaldes iekārtas likumā ietvertos principus, nomainīja Ministru kabineta 2005. gada 31. maija noteikumi Nr. 387 “Valsts vērtspapīru izlaišanas noteikumi”. Šobrīd jomu reglamentē Ministru kabineta 2014. gada 6. maija noteikumi Nr. 237 "Valsts vērtspapīru izlaišanas noteikumi". Neraugoties uz līdz šim strikti ievēroto praksi un normatīvā aktā ietverto pilnvarojumu, īstenojot efektīvu valsts pārvaldi un pārbaudot normatīvā regulējuma pietiekamību secināts, ka neveicot precizējumus Noteikumos pastāv iespēja paplašinātas interpretācijas rezultātā tos attiecināt arī uz valsts ārējā aizņēmuma vērtspapīru apgrozību.Līdz šim valsts ārējā aizņēmuma vērtspapīru emisijas un apgrozības process noteikts līgumos, jo Latvijas valsts slēdz līgumus par vērtspapīru emisiju atbilstoši Likuma par budžetu un finanšu vadību 35. panta trešajā daļā ietvertajam pilnvarojumam un šo līgumu slēgšana notiek starptautiskajos finanšu tirgos, kurus neregulē un nevar regulēt Latvijas tiesību akti (līdz šim izmantotas starptautiskajā tirgū plaši izmantotās Apvienotās Karalistes tiesību normas). Vienlaikus jānošķir arī valsts ārējā aizņēmuma vērtspapīru otrreizējās apgrozības regulējums, ko nekad nav aptvēruši Noteikumi, taču kas var tikt maldīgi interpretēts kopsakarā ar Noteikumu 1. punktā definēto mērķi. Lai izslēgtu iespēju maldīgai Noteikumu interpretācijai, tajos nepieciešams nostiprināt valsts vērtspapīru sasaisti ar konkrētu starptautisko vērtspapīru identifikācijas kodu (ISIN), kas sākas ar Latvijas valsts kodu “LV” un kuru izlaišana un sākotnējā apgrozība notiek Latvijā. Šādā veidā Noteikumiem definēts termins “valsts vērtspapīrs” novērsīs Noteikumu paplašinātas interpretācijas risku.1. Krājobligāciju publiskā piedāvājuma sagatavošana.

Noteikumi šobrīd paredz, ka krājobligācijas emitē, pamatojoties uz Valsts kases rīkojumu. Izvērtējot emisiju procesa optimizācijas iespējas iestādē, Valsts kase aizstās esošo kārtību ar iekšēji regulētu efektīvāku procesa organizāciju publiskā piedāvājuma sagatavošanai, vienlaicīgi turpinot nodrošināt investoriem piedāvājumu līdzšinējā kārtībā interneta vietnē: [www.krajobligacijas.lv](http://www.krajobligacijas.lv). Lai šādu procesa optimizāciju varētu īstenot un netiktu pārkāpts Noteikumos atrunātais, nepieciešams Noteikumu 9. punkta ievaddaļu pārveidot jaunā redakcijā, un veikt attiecīgus precizējumus 13.punktā un 43.punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Tiks optimizēta Valsts kases darbība krājobligāciju publiskā piedāvājuma sagatavošanā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Projekts nostiprina līdzšinējo pieeju Noteikumu īstenošanā un mazina maldīgas to interpretācijas riskus. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu bija publicēta Finanšu ministrijas tīmekļa vietnē www.fm.gov.lv un Valsts kases tīmekļa vietnē “Sabiedrības līdzdalība”. *Nasdaq CSD SE* un citi sabiedrības pārstāvji varēja līdzdarboties projekta izstrādē un varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | No 2019.gada 18.marta līdz 2019.gada 2.aprīlim projekts publiskai apspriešanai tika publicēts Finanšu ministrijas tīmekļa vietnē “Sabiedrības līdzdalība” – “Tiesību aktu projekti” –“Valsts budžeta politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika>un Valsts kases tīmekļvietnē sadaļā “Sabiedrības līdzdalība”, adrese: <https://www.kase.gov.lv/valsts-kase/sabiedribas-lidzdaliba> |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti.  |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekts tiks realizēts esošo cilvēkresursu un finanšu ietvaros. |
| 3. | Cita informācija | Nav. |

Finanšu ministrs Jānis Reirs

Sudare 67094388

inese.sudare@kase.gov.lv